Obec Vavrečka v súlade s § 6 zákona č. 369/1990 Zb. o obecnom zriadení v znení neskorších predpisov, v zmysle § 28, § 140, zákona č. 245/2008 Z. z. o výchove a vzdelávaní (školský zákon) a o zmene a  doplnení niektorých zákonov a v zmysle § 5 a § 6 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov vydáva

**VŠEOBECNÉ ZÁVAZNE NARIADENIE**

**obce Vavrečka**

**č. 5/2011**

**o výške príspevku na čiastočnú úhradu nákladov**

**v školách a školských zariadeniach**

**v zriaďovateľskej pôsobnosti obce Vavrečka**

**§ 1**

**Úvodné ustanovenia**

1) Toto všeobecne záväzné nariadenie (ďalej len ,,VZN“) určuje výšku príspevku za pobyt dieťaťa v materskej škole,  výšku príspevku na čiastočnú úhradu nákladov a podmienky úhrady v školskej jedálni.

2) Pre účely tohto nariadenia sú školami: Základná škola s materskou školou Vavrečka č.204, ktorej súčasťou je Materská škola Vavrečka č.106 a zariadenie školského stravovania Vavrečka , Školský klub Vavrečka č. 204a školským účelovým zariadením Školská jedáleň.

**§ 2**

**Materská škola**

1 ) Za pobyt dieťaťa v Materskej škole vo Vavrečke prispieva zákonný zástupca dieťaťa na čiastočnú úhradu výdavkov materskej školy mesačne na jedno dieťa sumou **3,50 €.**

2) Príspevok v materskej škole sa neuhrádza za dieťa:

a/ ktoré má jeden rok pred plnením povinnej školskej dochádzky,

b/ ak zákonný zástupca dieťaťa predloží zástupca materskej školy doklad o  tom, že je poberateľom dávky v hmotnej núdzi a príspevkov k dávke v hmotnej núdzi,

c/ ktoré je umiestnené v zariadení na základe rozhodnutia súdu,

d/ ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom,

e/ ktoré nedochádzalo do materskej školy v čase školských prázdnin alebo bola prerušená prevádzka materskej školy zapríčinená zriaďovateľom alebo inými závažnými dôvodmi; v týchto prípadoch uhrádza zákonný zástupca pomernú časť určeného príspevku.

3) Termín a spôsob úhrady príspevku určí zástupca materskej školy vnútorným predpisom školy.

**§ 3**

**Školský klub detí**

1) Obec Vavrečka ako zriaďovateľ ZŠ, ktorej súčasťou je výchovno-vzdelávacie zariadenie – Školský klub detí, ako súčasť ZŠ s MŠ Vavrečka (ŠKD) určuje výšku príspevku  za pobyt dieťaťa v ŠKD  v súlade s § 114 ods. 6  školského zákona.

2) Na čiastočnú úhradu nákladov spojených s činnosťou ŠKD prispieva zákonný zástupca žiaka v súlade s  § 114 ods.  7 školského zákona, mesačne za jedného žiaka s pravidelnou dochádzkou **sumou  2,00 €.**

3) Zriaďovateľ  školy môže rozhodnúť o znížení alebo odpustení príspevku podľa ods. 2), ak zákonný zástupca žiaka o to písomne požiada riaditeľa školy a predloží mu doklad o tom, že je poberateľom dávky v hmotnej núdzi a príspevkov k dávke v hmotnej núdzi.

4) Termín a spôsob úhrady príspevku určí riaditeľ školy vo vnútornom poriadku ZŠ.

**§ 4**

**Školská jedáleň**

1) Zákonný zástupca dieťaťa/žiaka uhrádza finančný príspevok na stravovanie vo výške nákladov na nákup potravín podľa vekových kategórií stravníkov v súlade s finančnými pásmami určenými Ministerstvom školstva bez úhrady režijných nákladov na výrobu, výdaj jedál a nápojov.

2) Príspevok na nákup potravín pre dieťa materskej školy je spolu na jeden deň **1,05 eur**, z toho:

Desiata: 0,24 €,

Obed: 0,60 €,

Olovrant: 0,21 €

– 1. finančné pásmo pre stravníkov MŠ 2- 6 rokov/ nákladov na nákup potravín.

3) Príspevok na nákup potravín pre dieťa základnej školy je spolu na jeden deň **0,88 eur,** z toho:

Obed: 0,88 €,

– 1. finančné pásmo pre stravníkov ZŠ 6- 11 rokov/ nákladov na nákup potravín.

4) Výška úhrady ceny obeda dospelých stravníkov v školskej jedálni obce Vavrečka sa

skladá z:

Zamestnanci škôl a školských zariadení v sume **2,19 € z toho**

* príspevok na nákup potravín na jeden obed podľa finančného pásma pre stravníkov od

15 -18/19 rokov v sume 1,05 €,

* režijné náklady na výrobu jedál v sume 1,14 €

z toho: zamestnanec uhrádza 1,05 €

zamestnávateľ uhrádza 55% - 1,14 € režijné náklady,

* cudzí stravníci – v zariadení **2,76 €**

finančný limit 1,05 €, uhrádza 1,71 € režijné náklady,

5) Úhrada nákladov na jeden deň pre deti a žiakov, ktorých rodičia poberajú dávku v hmotnej

núdzi alebo majú príjem do výšky životného minima sa prepočítava na základe

poskytnutej dotácie prostredníctvom ÚPSVR v zmysle výnosu MPSVR SR z

5. decembra 2007 č. 29775-II/1 o poskytovaní dotácii MPSVR SR v znení výnosu

MPSVR SR z 26. novembra 2008 č. 23609/2008-II/1.

6) Poplatky podľa ods. 2),  3) a 4) a 5) sa uhrádzajú mesačne vopred bezhotovostnou

platbou prostredníctvom bankového prevodu alebo poštovou poukážkou.

V ojedinelých prípadoch hotovostnou platbou po dohode so zamestnancom zodpovedným

za vyberanie poplatkov za stravu.

7) Termín splatnosti poplatku určí vedúca ŠJ vo vnútornom poriadku školskej jedálne.

**§ 5**

**Záverečné ustanovenia**

1) Toto všeobecne záväzné nariadenie bolo schválené obecným zastupiteľstva Obce

Vavrečka , uznesením č.5 /2011, dňa 06.10.2011 a nadobúda účinnosť dňa 1.11.2011.

2) Toto všeobecne záväzné nariadenie ruší VZN č. 8/2008, schválené uznesením OZ

č. 30/2008 zo dňa 28.08.2008.

Vo Vavrečke , dňa 14.09.2011

Ing.Jozef Sklarčík

zástupca starostu

Návrh vyvesený dňa: 14.09. 2011

Návrh zvesený dňa: 29.09.2011

VZN po schválení OZ vyvesené: 6.10.2011

VZN po schválení OZ zvesené: 21.10.2011